Koptiske skrifter

Koptiske skrifter er en bok i Bokklubbens serie Verdens Hellige Skrifter, redigert av Hugo Lundhaug og utgitt i 2012. Boken inneholder kristne tekster fra perioden år 300 til 1000 som er bevart på koptisk i Egypt.

Mange av tekstene i utvalget, og i den koptiske kristne litteraturen generelt, er opprinnelig greske tekster som er bevart i oversettelser utført i Egypt. Det er imidlertid en løpende debatt i forskningsmiljøene omkring hvilke og hvor mange tekster som originalt er skrevet på koptisk. De fleste tekstene er produsert og brukt i en klosterkontekst, hvor kopiering av tekster var en integrert del av munkenes fromhetsliv.Kilde for sitat og vurderinger er Hugo Lundhaugs innledning til Koptiske skrifter, 2012 Engler har en fremtredende plass i koptisk fromhetsliv, og finnes i mange av tekstene i utvalget.

Pseudepigrafiske forfatterangivelser, det at tekstene utgis for å være skrevet av en kjent person, er vanlig i koptiske tekster. Tekstene er hentet fra samlinger som har tilhørt ulike klostre i Egypt, mange fra Det hvite klosteret nær Sohag, hvor Shenoute (347–466) var abbed,. Andre kilder til tekstene er Hamuli-kodeksene fra Erkeengelen Mikaels kloster i Fayyum, Merkuriusklosteret i Edfu, Nag Hammadi-skriftene, Thinis-kodeksene i Torino og det fiktive «Apostlenes bibliotek».

 Innhold 
 Boken om erkeengelen Mikaels innsettelse, av psvedo-evangelisten Johannes
 Om dødsengelen Abbaton, av psevdo-Timoteus av Alexandria
 Prekenen Lasarus' oppstandelse, av psevdo-Athanasius av Alexandria
 Tomasboken, Silvanus’ lære og Eksegesen om sjelen fra Nag Hammadi-skriftene
 «Hvem taler gjennom profeten?», «Og det skjedde en dag» og «Jeg er forbløffet» av Shenoute av Atripe
 Dioskoros' brev til Shenoute
 Horsiesios' besøk i Alexandria
 Den velsignede Afu av Pemdjes liv
 Apa Nahroous martyrium

 Referanser 

 Bibliografi 
 Koptiske skrifter''. Utvalg og innledende essay av Hugo Lundhaug, oversatt av Hugo Lundhaug. Bokklubben, 2012. (Verdens Hellige Skrifter; 72). ISBN 978-82-525-7601-6

Kategori:Koptisk kristendom
Kategori:Kristne tekster
Kategori:Bokserien Verdens hellige skrifter
Kategori:Bøker fra 2012